बाढ़ से अब तक 20 मौतें, 3 लापता, 127 मकान गिरे; कुरूक्षेत्र में 3 कांवड़िए बहे
Haryana Rain LIVE Video Update; Yamuna Ghaggar River Water Level Karnal Ambala Panipat Flood Situation |Chandigarh Gurugram Hisar Sirsa Monsoon Photos हरियाणा में बाढ़ से चौथे दिन भी राहत नहीं मिल पाई। राज्य के अभी भी 11 जिले बाढ़ से प्रभावित हैं। इनमें अंबाला, फतेहाबाद, फरीदाबाद, पंचकूला, झज्जर, कुरुक्षेत्र, करनाल, कैथल, पानीपत, सोनीपत और यमुनानगर शामिल
हरियाणा में बारिश से अब तक 20 लोगों की मौत हो चुकी है। 3 लोग अभी भी लापता हैं। इस दौरान 127 मकान गिर गए जबकि 137 को नुकसान पहुंचा है। राज्य में 11 जिलों में 982 गांव जलभराव से प्रभावित हैं। इनमें अंबाला, फतेहाबाद, फरीदाबाद, पंचकूला, झज्जर, कुरुक्षेत्र, करनाल, कैथल, पानीपत, सोनीपत और यमुनानगर शामिल हैं। सरकार ने अंबाला, यमुनानगर, करनाल और पानीपत में राहत-बचाव कार्य के लिए सेना बुलाई है।
वहीं अभी बारिश थमने के आसार नहीं है। मौसम विभाग के अनुमान के मुताबिक कल यानी शनिवार को उत्तर हरियाणा और दक्षिण हरियाणा में कुछ जगहों पर गरज-चमक के साथ बारिश की संभावना है। इनमें पंचकूला, अंबाला, कुरुक्षेत्र, करनाल और यमुनानगर जिले शामिल हैं। मौसम विभाग ने 17 जुलाई से फिर भारी बारिश की चेतावनी जारी की है।
CM सिटी करनाल से अब बाढ़ का पानी महज 6 किलोमीटर दूर है। अगर ये पानी शहर में घुसा तो रिहायशी क्षेत्र में बड़ा नुकसान हो सकता है। हालांकि राहत की बात यह है कि कम बारिश की वजह से यमुना का जलस्तर कुछ मीटर कम हुआ है। लेकिन आने वाले दिनों में भारी बारिश के बाद खतरा बढ़ सकता है।
हीं कुरुक्षेत्र के शाहाबाद में मारकंडा नदी में उतरे 3 कांवड़िए पानी के तेज बहाव में बह गए। गोताखोर की टीम उनकी तलाश में जुटी है, मगर उनका कुछ पता नहीं चल पाया है। तीनों शाहाबाद के गांव सुलखनी के रहने वाले हैं।
सुलखनी गांव के 15 युवक कांवड़ लेकर मारकंडा मंदिर में आकर रुके हुए हैं। करीब साढ़़े 3 बजे नदी में एक बच्चा बह रहा था, जिसे बहता देख उसे बचाने के लिए 6 कांवडिये नदी में उतर गए। इसमें 3 तो बाहर आ गए, मगर तीन युवक गैरी (24), रमन (22) और अजीत नदी के तेज बहाव में बह गए।
फतेहाबाद और सिरसा में हालात बिगड़े
घग्गर की वजह से फतेहाबाद में हालात बिगड़े हुए हैं। यहां रतिया, टोहाना और जाखल ब्लॉक के स्कूलों में 23 जुलाई तक बंद कर दिए गए हैं। इसके साथ रतिया शहर के पास घग्गर नदी के ऊपर बने पुल से भारी वाहनों के आवागमन पर रोक लगा दी गई है।
वहीं सिरसा में बाढ़ का खतरा मंडराने लगा है। इसकी वजह है कि घग्गर में 27500 क्यूसेक पानी पहुंच चुका है। 12 घंटे में नदी में 7 हजार क्यूसेक पानी बढ़ चुका है। यहां पुलिस ने मोर्चा संभाल लिया है।
फतेहाबाद में पानी पर ग्रामीण आमने-सामने
फतेहाबाद में ही दोपहर जाखल से टोहाना रोड पर डेरा के नामचर्चा घर के पास तलवाड़ी ढाणी के लोगों ने बांध तोड़कर पानी आगे निकालना चाहा तो इस क्षेत्र से आगे रहने वाले ग्रामीण भी मौके पर पहुंच गए। वहां टकराव की स्थिति पैदा हो गई। इसके बाद ग्रामीणों ने रोड पर इकट्ठे होकर जाम लगा दिया।
विज के घर से 3 दिन बाद पानी उतरा
अंबाला में गृह एवं स्वास्थ्य मंत्री अनिल विज के आवास से 3 दिन बाद बाढ़ का पानी उतारा। शुक्रवार सुबह उनके ‌आवास पर लोग पानी निकासी को लेकर मुलाकात करने पहुंचे। विज ने कहा कि 48 साल बाद अंबाला में इतना पानी आया है। उन्होंने अधिकारियों को आदेश दिए कि इलाके में बिजली और पेयजल की आपूर्ति को तुरंत ठीक किया जाए।
अब देखिए हरियाणा के जिलों में बाढ़ के हालात...
स्कूलों में भरा पानी, प्रशासन ने की छुट्‌टी
अंबाला के 750 में से 430 स्कूलों व कुरूक्षेत्र में 203 सरकारी स्कूलों में पानी भरा है। इस कारण रविवार तक स्कूल बंद कर दिए गए हैं। यमुनानगर के स्कूलों में भी गुरुवार को छुट्टी रही। करनाल, पानीपत और कैथल के बाढ़ प्रभावित स्कूलों को फिलहाल बंद रखा गया है। अंबाला में जलभराव की वजह से पशुओं को छत पर बांधा गया है।
1.24 लाख हेक्टेयर फसल को नुकसान
हरियाणा में बाढ़ के कारण फसलों को भी काफी नुकसान हुआ है। अब तक के मिले आंकड़ों के अनुसार 1.24 लाख हेक्टेयर फसलों को नुकसान पहुंचा है। राहत की बात यह है कि सरकार की और से अब तक 12 राहत कैंप खोले जा चुके हैं। घरों में फंसे लोगों को अब तक 13 हजार फूड पैकेट्स पहुंचाए जा चुके हैं। ‌वहीं अब तक कई सड़कों और ब्रिज को भी बारिश से काफी नुकसान हुआ है।
GT रोड बेल्ट के 585 गांव सबसे ज्यादा प्रभावित
सबसे ज्यादा खराब हालात जीटी बेल्ट के हैं। इस बेल्ट के छह जिलों अंबाला, यमुनानगर, करनाल, कैथल, कुरुक्षेत्र व पानीपत के करीब 585 गांव बाढ़ से बुरी तरह प्रभावित हैं। इन गांवों का जिला मुख्यालय से संपर्क कट गया है। कैथल, कुरुक्षेत्र की स्थिति तो पहले से और खराब है। पंजाब के खनौरी में पुल टूटने से कैथल का संगरूर से भी संपर्क टूट गया। अंबाला पटियाला से पहले ही कट चुका है। घग्गर नदी का पानी चीका शहर में भर गया।
पानीपत में यमुना का जलस्तर कम होने से लोगों ने राहत की सांस ली। हालांकि अभी यह खतरे के निशान के पास है। यमुना का खतरे का निशान 231.50 मीटर है। फिलहाल यमुना 230.80 मीटर पर बह रही है। इसके साथ तामशाबाद कट बंद करने का काम शुरू कर दिया है।
ये खबर भी पढ़ें:- 
हरियाणा को 2 नदियों ने डुबोया: 6 जिलों में यमुना और 5 में घग्गर से आई बाढ़; सोम, टांगरी, मारकंडा-सरस्वती भी हुई ओवरफ्लो 
बाढ़ की चपेट में आए हरियाणा को 2 नदियों ने डुबोया। यह नदियां यमुना और घग्गर हैं। यमुना ने हथिनीकुंड बैराज से पलवल तक 252 किलोमीटर के रूट पर पड़ने वाले 100 से अधिक गांवों को अपनी चपेट में ले लिया। वहीं घग्गर का पानी भी पंचकूला से फतेहाबाद-सिरसा तक कई गांवों में घुस चुका है। इन नदियों के साथ सूबे की 4 सहायक नदियां सोम, टांगरी, मारकंडा और सरस्वती ने भी पूरा साथ दिया (पढ़ें पूरी खबर)